  Майя Бывальцева Биатлонэз яратӥсьёс понна чаклам «Калашников Биатлон Фест» ӵошатсконэз куазь кезьытскемен валче берлолы выжтӥзы. Со сярысь радъясьёс иворто. Ужрад 22-тӥ толсуре ортчыны кулэ вал. Выль нуналэз (2019-тӥ арын южтолэзь кутсконын) берлогес ивортозы. Ӵошатсконэ пусйиськем но коньдон тырем муртъёс уксёзэс берыктыны яке берло ужрадэ пыриськыны быгато. Жаляса верано, куазь воштонъёс пыртэ, «Калашников Биатлон Фест» ӵошатсконэз ми выжтыны кулэ. Чакланъёсъя, вуись шутэтскон нуналъёсы термометрлэн пусэз -20 градусозь лэзькыны быгатоз. Валамон, сыӵе куазен биатлонъя нокыӵе ӵошатсконъёс сярысь, уката ик тунсыкъяськисьёс пӧлын, вераськыны ик уг луы. Калыклы та праздникын умой мед луоз, нош ӵошатсконъёс шумпотон мед ваёзы, соин ик спортсменъёсмылэн но куноосмылэн тазалыксылы кышкытлык вайыны ум быгатӥське. «Калашников Биатлон Фест» ужрадэз ми вуоно арын южтолэзь кутсконын ортчытыны оскиськомы Иван Черезов, «Калашников» концернлэн спорт ӵектосъёсъя директорезВань юанъёсын +7 965 841-42-97 телефон номере жингыртыны яке https://kalashnikov.media/kbf сайт пыр вазиськыны луэ.  Тодэ вайытом, 26-29 толсуре Удмуртилэн шоркараз «Ижевская винтовка» ӵошатсконъёс ортчозы. Биатлонъя А.М. Демидов нимо огъетысь куасэн нискылан трассаос но стадион али ворсамын, соосты огъяросси вожвылъяськонъёслы дасяло.   Тегъёс: Мерлык Спорт Ижкар Биатлон Удмуртия ИванЧерезов куазь КалашниковКонцерн  